ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥ ΧΟΣ ΔΕΥΤΕΡΟ _ Αρ. Φύλλου 426 

- ” 14 Ιουνίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διαδικασία χορήγησης βιομηχανοποιημένων καπνών 
ατο εργατοτεχνικό προσωπικό των καπνοβιομηχα¬ 
νιών. 

θέση εμπορευμάτων σε ελεύθερη κυκλοφορία με ταυ¬ 
τόχρονη θέση αυτών σε ενεργητική τελειοποί¬ 
ηση... 

Προϋποθέσεις εξόφλησης πιστοποιουμένων λογαρια¬ 
σμών δημοσίων έργων. 

Συγκρότηση Επιτροπής κατασταροφής βιομηχανοποι- 
ημένων καπνών, ένσημων φορολογικών ταινιών 

... 

Αύξηση εφάπαξ βοηθήματος του Ταμείου Ασφαλίσεως 

Ξενοδοχοϋπαλλήλων (ΤΑΞΥ). ... 

Αύξηση βοηθημάτων του Ταμείου Επικουρικής Ασφα- 
λίσεως Προσωπικού Οργανισμών Κοινωνικής Ασφα¬ 
λίσεως (ΤΕΑΠΟΚΑ). 

Αύξηση των συντάξεων του Ταμείου Αρωγής Υπαλλή¬ 
λων Υπουργείου ΠΕ.ΧΩ.ΔΕ. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Δ. 806/582 0) 

Διαδικασία χορήγησης βιομηχανοποιημένων καπνών στο 
εργατοτεχνικό προσωπικό των καπνοβιομηχανιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη τις διατάξεις: 

1. Των άρθρων 47 περιπτ. ε, 51, 55 και 69 του 
Ν.2127/93 (ΦΕΚ 43 Α/93). 

2. Της αριθμ. Υ.1847/1078399/1182/0001/7.8.92 
Κοινής Απόφασης του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικον ομικών» (ΦΕΚ 525 /Β/ 
14.8.92), αποφασίζουμε: 


Αρθρο 1 

Δικαιούχο πρόσωπα 

1. Η υπό του άρθρου 47 περιπτ. ε' του παραπάνω νόμου 
προβλεπόμενη απαλλαγή χορηγείται στο εργατοτεχνικό 
προσωπικό των καπνοβιομηχανιών. 

2. Για την εφαρμογή της διάταξης αυτής ως εργατοτε¬ 


χνικό προσωπικό των καπνοβιομηχανιών, θεωρούνται τα 
πρόσωπα που απασχολούνται στους χώρους παραγωγής 
και κατοχής των βιομηχανοποιημένων καπνών, στις εγκα¬ 
ταστάσεις επεξεργασίας και συντήρησης των καπνών που 
προορίζονται για βιομηχανοποίηση. 

Ομοίως στην έννοια αυτή εμπίπτουν και τα πρόσωπα τα 
οποία επιστατούν το εργατοτεχνικό προσωπικό των περι¬ 
πτώσεων του προηγουμένου εδαφίου, εφόσον παραμέ¬ 
νουν, για το σκοπό αυτό, στους ίδιους χώρους εργασίας 
καθ’ όλη τη διάρκεια των εργασιών. 

Το κατά την παραπάνω έννοια προσωπικό θα πρέπει να 
ανήκει αποκλειστικά στο εργατοτεχνικό δυναμικό της κα¬ 
πνοβιομηχανίας. 

Αρθρο 2 

Παραγωγή καπνικών προϊόντων για διάθεση στο εργατο- 
τεχνικό προσωπικό 

1. Προκειμένης της παραγωγής βιομηχανοποιημένων 
καπνών με σκοπό τη διάθεσή τους με απαλλαγή στο εργα- 
τοτεχνικό προσωπικό του προηγούμενου άρθρου, η κα¬ 
πνοβιομηχανία υποβάλλει στην Τελωνειακή Αρχή ελέγχου 
και εποπτείας, σχετική αίτηση. Στην αίτηση αυτή αναφέ- 
ρεται το είδος και η ποσότητα των προς παραγωγή προϊό¬ 
ντων, σε χιλιόγραμμα ή φορολογικές μονάδες ή κατά περί¬ 
πτωση σε πακέτα ή άλλης μορφής συσκευασία. 

Με την αίτηση θα ζητείται παράλληλα η χορήγηση ανά¬ 
λογου αριθμού ειδικών ένσημων ταινιών που θα επικολ- 
λούνται στη συσκευασία των παραγομένων προϊόντων. 

2. Στην αίτηση της προηγούμενης παραγράφου θα 
προσδιορίζεται το συνολικό αντίτιμο των ειδικών αυτών 
ένσημων ταινιών, οι οποίες διατιμούνται από 1.2.1993 στο 
ποσό των 0,50 λεπτών ανά τεμάχιο ταινίας. 

Παράλληλα αντίγραφο της αίτησης θα διαβιβάζεται 
στον αρμόδιο διαχειριστή ένσημων ταινιών για την εί¬ 
σπραξη της αξίας και τη χορήγηση των ταινιών. 

3. Το είδος και το σήμα των παραγομένων κατά τα πα¬ 
ραπάνω, καπνικών προϊόντων θα επιλέγεται από τον κα- 
πνοβιομήχανο, με την προϋπόθεση ότι αντίστοιχα σήματα 
των προϊόντων αυτών κυκλοφορούν στην εγχώρια αγορά. 

4. Μετά την παραγωγή τους τα προϊόντα φυλάσσονται 
με ευθύνη της καπνοβιομηχανίας σε ιδιαίτερο χώρο μέχρι 
της διάθεσής τους στους δικαιούχους 

5. Η κατά την παραπάνω παράγραφο 1 αίτηση παραγω¬ 
γής, με την επιφύλαξη των διατάξεων της παραγράφου 3 

του άρθρου 3 θα εξοφλείται με αντίγραφο της κατάστα¬ 
σης διάθεσης αφορολογήτων καπνοβιομηχανικών προϊό¬ 
ντων. 

Άρθρο 3 

Ποσοτικό όριο απαλλαγής - Διάθεση 

1. Η απαλλασσόμενη ποσότητα για κάθε δικαιούχο πρό¬ 
σωπο, ανέρχεται προκειμένου περί τσιγάρων σε ένα πα¬ 
κέτο των 20 τεμαχίων ημερησίως, προκειμένου δε για κα¬ 
πνό χειροποίητων τσιγάρων ή καπνίσματος (πίπα) σε ένα 
φακελλάκι των 20 γραμμαρίων ημερησίως. 

2. Προκειμένης της διάθεσης των κατά την προηγού¬ 
μενη παράγραφο προϊόντων, η καπνοβιομηχανία υποβάλ¬ 
λει ημερησίως στο Τελωνείο ελέγχου, κατάσταση με το 
ονοματεπώνυμο και την ιδιότητα των δικαιούχων προσώ¬ 
πων, με ταυτόχρονη δήλωσή της ως προς την ακρίβεια των 
στοιχείων αυτών. 

Η παραπάνω κατάσταση, εφόσον δεν δημιουργούνται 
κατά την κρίση της Τελωνειακής Αρχής δυσχέρειες ελέγ¬ 
χου, δύναται να υποβάλλεται και σε μεγαλύτερο χρονικό 
διάστημα, όχι πάντως πέραν του μηνός. 

Η κατάσταση αυτή μετά τη θεώρηση και εξόφληση από 
την Τελωνειακή Αρχή, παραμένει στο αρχείο της ως δι- 
καιολογητικό στοιχείο της χορηγούμενης απαλλαγής. 

3. Στις περιπτώσεις που τα δικαιούχο απαλλαγής πρό¬ 
σωπα, απασχολούνται εκτός της έδρας της καπνοβιομη- · 
χανίας, τα προοριζόμενα γι’ αυτά καπνοβιομηχανικά 
προϊό¬ 
ντα, αποστέλλονται με το Συνοδευτικό Διοικητικό Έγ¬ 
γραφο (ΣΔΕ) κατά τα ειδικότερα οριζόμενα στο ΜΕΡΟΣ 
ΠΡΩΤΟ- Κεφ. Β' παραγρ. 211 της αριθμ. Δ.1775/1096/ 
30.12.92 Δ.Υ.Ο., τηρουμένων κατά τα λοιπά των αναφε- 
ρομένων στην παραπάνω παράγραφο 2. 

Το επιστρεπτέο και θεωρημένο αντίτυπο Νο 3 του ςλρ 
θα αποτελεί δικαιολογητικό στοιχείο εξόφλησης της προ- 
βλεπόμενης από το άρθρο 2 της παρούσας αίτησης παρα¬ 
γωγής. «* .. 

Άρθρο 4 

Ειδικές Περιπτώσεις 

1. Η κατά τα προηγούμενα άρθρα της παρούσας χορη¬ 
γούμενη απαλλαγή δεν διακόπτεται στις περιπτώσεις που 
τα δικαιούχα πρόσωπα απουσιάζουν δικαιολογημένα από 
την εργασία τους, πλην όμως διατηρούν με βάση τις κείμε¬ 
νες διατάξεις το δικαίωμα μισθοδοσίας τους από την ερ- 
γοδότρια καπνοβιομηχανία ή από Ασφαλιστικό Οργανι¬ 
σμό. 

Η διάθεση των αφορολογήτων καπνοβιομηχανικών 
προϊόντων στους παραπάνω δικαιούχους θα πραγματο¬ 
ποιείται με την ίδια διαδικασία που τηρείται για τους παρό¬ 
ντος και η παραλαβή αυτών θα γίνεται είτε αυτοπροσώπως 
είτε από εξουσιοδοτημένα για το σκοπό αυτό πρόσωπα. 
Χορήγηση αφορολογήτων προϊόντων για παρελθόντα 
χρόνο δεν είναι επιτρεπτή. 

2. Η Δ.Ο.Υ. Αγρίνιου θα παραδώσει στο Τελωνείο Αγρί¬ 
νιου, με πρωτόκολλο παράδοσης και παραλαβής, τα κατε- 
χόμενα υπ’ αυτής σύμφωνα με τις αριθμ. Κ.7439/1952/ 
4.9.1979 και Γ.878/1276/8.7.1980 ΔΥΟ αφορολόγητα 
καπνοβιομηχανικά προϊόντα, προκειμένου αυτά να διατί¬ 
θενται εφεξής από το Τελωνείο αυτό βάσει των διατάξεων 
της παρούσας, στο δικαιούμενο προσωπικό καπνοβιομη¬ 
χανιών που απασχολείται σε εγκαταστάσεις τους που βρί¬ 
σκονται στη χωρική αρμοδιότητα του Τελωνείου Αγρί¬ 
νιου. 


Άρθρο 5 
Έναρξη ισχύος 

Η ισχύς της απόφασης αυτής αρχίζει από 1.1.1993. 
Από τις διατάξεις της παρούσας δεν προκαλείται δα¬ 
πάνη στον Κρατικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 1993 

Ο ΥΦΥΠΟΥΡΓΟΣ 

ΚΩΝ. ΠΑΤΡΑΚΟΣ 
-+- 

Αριθ. Τ. 3720/1069/Α. 0019 (2) 

θέση εμπορευμάτων σε ελεύθερη κυκλοφορία με ταυτό¬ 
χρονη θέση αυτών σε ενεργητική τελειοποίηση. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 19 παρ. Ι-εδ.δ' και 3,20 
παρ. 1 εδ. ζ' και 2,21 παρ. 1 β' περ. α.α και 2, 22α παρ. 1 
εδ. δ', 55 και 58 παρ. 3 του ν. 1642/86, όπως ισχύει. 

2. Τις διατάξεις των άρθρων 32-39 του ν. 1676/86. 

3. Τις διατάξεις του άρθρου 28 παρ. 6 του ν. 1165/18 
«περί Τελωνειακού Κώδικα, όπως ισχύει, σύμφωνα με τις 
οποίες τα εμπορεύματα που τελωνίζονται σε ελεύθερη 
κυκλοφορία τίθενται ταυτοχρόνως σε τελωνειακό καθε¬ 
στώς, ώστε να αποκλεισθεί το ενδεχόμενο να τεθούν σε 
ανάλωση κ.λ.π. 

4. Τους Κανονισμούς (ΕΟΚ) 717/91 περί Ενιαίου Διοι¬ 
κητικού Εγγράφου (ΕΔΕ) και 2453/92, για τις διατάξεις 
εφαρμογής του Καν. 717/91 για το ΕΔΕ και ιδιαίτερα το 
Παράρτημα VIII αυτού (κωδικοί που χρησιμοποιούνται στα 
έντυπα). 

5. Τον Κανονισμό (ΕΟΚ) 1999/85 «για το καθεστώς της 
Ενεργητικής Τελειοποίησης» και τους εφαρμοστικούς αυ¬ 
τού κανονισμούς. 

6. Την αριθ. Υ. 2009/20.5.93 Κοινή απόφαση του Πρω¬ 
θυπουργού και του Υπουργού Οικονομικών (ΦΕΚ 365/Β) 
«περί ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών». 

7. Την ανάγκη καθορισμού της διαδικασίας τελωνισμού 
εμπορευμάτων σε ελεύθερη κυκλοφορία και ταυτόχρονη 
θέση αυτών σε ενεργητική τελειοποίηση με απαλλαγή από 
τον Φ.Π.Α. των προϊόντων που προορίζονται για ενδοκοι¬ 
νοτική παράδοση, αποφασίζουμε: 

Άρθρο 1 

1. Επιτρέπεται ο τελωνισμός εισαγομένων εμπορευμά¬ 
των σε ελεύθερη κυκλοφορία με ταυτόχρονη θέση αυτών 
υπό το καθεστώς της ενεργητικής τελειοποίησης και 
απαλλαγή από το φόρο προστιθέμενης αξίας και τους λοι¬ 
πούς φόρους που επιβάλλονται από διατάξεις της εθνικής 
νομοθεσίας, με σκοπό την αποστολή των παράγωγων αυ¬ 
τών προϊόντων σ’ άλλο κράτος μέλος. 

Κατά τη θέση των εμπορευμάτων στο ανωτέρω τελω¬ 
νειακό καθεστώς, εισπράττονται σύμφωνα με τις κείμενες 
διατάξεις οι εισαγωγικοί δασμοί, με τους οποίους επιβα¬ 
ρύνονται τα εμπορεύματα αυτά. 

2. Κατά την ταυτόχρονη θέση των εμπορευμάτων αυτών 

υπό το καθεστώς της ελεύθερης κυκλοφορίας και ενερ¬ 
γητικής τελειοποίησης θα τηρούνται όλες οι απαιτούμε- 
νες προϋποθέσεις, διατυπώσεις, εγκρίσεις και διαδικα¬ 
σίες που επιβάλλονται από τις ισχύουσες διατάξεις και θα 
τηρούνται τα μέτρα εμπορικής και αγροτικής πολιτικής 
που προβλέπονται από διατάξεις και της Κοινοτικής νομο¬ 
θεσίας. 

Η συμπλήρωση των ενδείξεων (θέσεων) του Ενιαίου 
Διοικητικού Εγγράφου με τους κατάλληλους κωδικούς θα 
ενεργείται με τους αντίστοιχους κωδικούς που αναφέρο- 
νται στο παράρτημα VIII του Κανονισμού (ΕΟΚ) 2453/ 
93. 

Αρθρο 2 

Για την απαλλαγή των προϊόντων που τίθενται ταυτό¬ 
χρονα, σε ελεύθερη κυκλοφορία και ενεργητική τελειο¬ 
ποίηση από το φόρο προστιθέμενης αξίας και τους λοι¬ 
πούς φόρους, ο εισαγωγέας πρέπει: 

α. να είναι υποκείμενος στο Φ.Π.Α. και να διαθέτει 
ΑΦΜ/ΦΠΑ στην Ελλάδα. 

β. Οι ποσότητες των προϊόντων που τίθενται ταυτό¬ 
χρονα σε ελεύθερη κυκλοφορία και ενεργητική τελειοποί¬ 
ηση κατά τη διάρκεια ενός έτους και προορίζονται για ένα 
άλλο κράτος μέλος δεν μπορούν να είναι ανώτερες από το 
ποσό των παραδόσεών του που πραγματοποιήθηκαν κατά 
το προηγούμενο έτος. Το ύψος-των ετήσιων παραδόσεων 
αποδεικνύεται με την προσκόμιση στο τελωνείο του υπό 
της αριθ. 1040590/3463/Α0014/18.3.93 ΑΥΟ προβλε- 
πόμενου «Ειδικού Διπλότυπου Δελτίου Απαλλαγής από το 
ΦΠΑ», το οποίο και προσαρτάται στην οικεία διασάφηση 
εισαγωγής και ακυρώνεται με σχετική πράξη,προκειμένου “ 
να αποφευχθεί επαναχρησιμοποίησή του. 

γ. Να μην έχει διαπράξει σοβαρές ή κατ’επανάληψη πα¬ 
ραβάσεις της τελωνειακής ή φορολογικής νομοθεσίας, 
θεωρείται ως παράβαση και η οφειλή φόρων στο δημόσιο. 

δ. Να ορίζει τους χώρους αποθήκευσης των εμπορευ¬ 
μάτων, των ενδιάμεσων ή παράγωγων προϊόντων και να μη 
τα μεταφέρει σ' άλλους χώρους χωρίς προηγούμενη 
έγκριση του αρμόδιου τελωνείου. 

ε. Να τηρεί ιδιαίτερα λογιστικά βιβλία διαχείρισης των 
εμπορευμάτων που να επιτρέπουν την παρακολούθηση 
της κίνησης των εμπορευμάτων και τον έλεγχό τους από 
το τελωνείο. Τα βιβλία αυτά αριθμούνται και θεωρούνται 
από την αρμόδια τελωνειακή αρχή, κάθε δε διαγραφή, 
διόρθωση ή άλλη αλλοίωση του περιεχομένου αυτών τα 
καθιστά απαράδεκτα και χωρίς αποδεικτική ισχύ απέναντι 
του τελωνείου. Στα βιβλία αυτά αναγράφονται ιδία και άνά 
διασάφηση εισαγωγής τα παραλαμβανόμενα, σύμφωνα 
με την παρούσα απόφαση, προϊόντα (εμπορευματολογική 
περιγραφή και Κωδικός Σ.Ο.) και η αξία αυτών καθώς και 
τα παράγωγα προϊόντα (εμπορευματολογική περιγραφή. 
Κωδικός Σ.Ο. και αξία αυτών). 

Η πίστωση στα βιβλία αυτά των αποστελλομένων σ’ 
άλλο κράτος μέλος παράγωγων προϊόντων γίνεται με βάση 
το τιμολόγιο πώλησης αυτών, αντίγραφο του οποίου τίθε¬ 
ται σε ειδικό προς τούτο φάκελλο που τηρεί ο εισαγωγέας. 

Εφόσον η παραπάνω λογιστική παρακολούθηση των 
εμπορευμάτων πρόκειται να γίνει με τη χρήση από τον ει¬ 
σαγωγέα ηλεκτρονικού υπολογιστή, η χρήση αυτή γίνεται 
μετά προηγούμενη έγκριση της τελωνειακής υπηρεσίας 
και σύμφωνα με τις υποδείξεις αυτής. 

Τα παραπάνω βιβλία διατηρούνται από τον εισαγωγέα 


τουλάχιστον επί μία πενταετία από της πλήρους εξαντλή- 
σεως τους (χρησιμοποίησης) και ανεξαρτήτως της λήξης ή 
μη του οικονομικού έτους. 

στ. Να παρέχει τα στοιχεία διαχείρισης των εμπορευμά¬ 
των που ζητούνται από τις αρμόδιες τελωνειακός αρχές, 
να διευκολύνει τους ελέγχους που ενεργούνται από την 
τελωνειακή υπηρεσία ή τον αρμόδιο επιθεωρητή τελω¬ 
νείων, τόσο στα λογιστικά βιβλία του όσο και στα εμπορεύ¬ 
ματα. 

ζ. Να παρέχει κατά τον τελωνισμό και προ της παράδο¬ 
σης των εισαγομένων εμπορευμάτων, για την εξασφάλιση 
των βεβαιωμένων φόρων που έτυχαν απαλλαγής (αναστο¬ 
λής) εγγύηση. 

Η παρεχόμενη εγγύηση μπορεί να είναι: 

- είτε χρηματική 

- είτε τραπεζική αορίστου χρονικής ισχύος 

- είτε αξιόχρεη προσωπική τρίτου 

- είτε ασφαλιστήριο συμβόλαιο, εφόσον έχει εγκριθεί αρ- 
μοδίως ως αντικείμενο εργασιών της ασφαλιστικής εται¬ 
ρίας που εξέδωκε το ασφαλιστήριο και η παροχή εγγυή¬ 
σεων. 

- είτε εμπράγματη ασφάλεια. Στην περίπτωση αυτή, εγ- 
γράφεται με μονομερή δήλωσή του, ενώπιον συμβολαιο¬ 
γράφου πράξη σύστασης υπέρ του δημοσίου (Τελωνείου) 
πρώτης υποθήκης επί ιδιόκτητου ακινήτου και εγγραφή 
αυτής στο βιβλίο υποθηκών της περιφέρειας στην οποία 
βρίσκεται το ακίνητο αυτό. 

Τα έξοδα τόσο της εγγραφής της υποθήκης, όσο και της 
συναίνεσης του Προϊσταμένου του τελωνείου προς εξά¬ 
λειψη της υποθήκης αυτής ενώπιον του συμβολαιογρά¬ 
φου βαρύνουν τον εισαγωγέα. 

Οι εγγυήσεις αυτές δεν μπορούν να αποδεσμευθούν για 
όσο χρόνο η οφειλή για την οποία έχουν παρασχεθεί δεν 
έχει αποδεδειγμένα αποσβεσθεί. 

Άρθρο 3 

1. Τα κατά τ’ ανωτέρω εμπορεύματα που έχουν τεθεί 
ταυτόχρονα σ’ ελεύθερη κυκλοφορία και ενεργητική τε¬ 
λειοποίηση ως και τα ενδιάμεσα ή παράγωγα αυτών προϊό¬ 
ντα υπόκεινται σε τελωνειακό έλεγχο από την αρμόδια ή 
άλλη τελωνειακή αρχή, για όλο το χρονικό διάστημα της 
παραμονής τους υπό το καθεστώς της ενεργητικής τε¬ 
λειοποίησης. Κατά το χρονικό διάστημα της παραμονής 
των προϊόντων υπό το καθεστώς της ενεργητικής τελειο¬ 
ποίησης η αρμόδια τελωνειακή αρχή κατά τη διάρκεια των 
ελέγχων της λαμβάνει αντιπροσωπευτικά δείγματα των 
ενδιάμεσων ή παράγωγων προϊόντων. 

Όμοια δείγματα λαμβάνει το τελωνείο σε κάθε περί¬ 
πτωση και προ της αποστολής των ετοίμων προϊόντων στο 
άλλο κράτος μέλος. Για το σκοπό αυτό καλείται το τελω¬ 
νείο από τον εισαγωγέα και προ πόσης αποστολής για τη 
λήψη των απαιτουμέγων δειγμάτων, για τον καθορισμό 
του ποσοστού συμμετοχής των αρχικών εμπ/των στα απο- 
στελλόμενα παράγωγα προϊόντα. 

2. Η προθεσμία αποστολής των παράγωγων προϊόντων 
σ’ άλλο κράτος μέλος ή γενικότερα ο τερματισμός του κα¬ 
θεστώτος της ενεργητικής τελειοποίησης ορίζεται σε έξη 
(6) μήνες, επιτρεπομένης της παράτασης κατά δύο (2) 
ακόμη μήνες για δικαιολογημένη αιτία,που κρίνεται από 
τον Προϊστάμενο της οικείας Τελωνειακής Περιφέ¬ 
ρειας. · 

3. Η απόδειξη της αποστολής των ενδιάμεσων ή παρά- 

γωγων προϊόντων σ’ άλλο κράτος μέλος εντός της κατά 
την προηγούμενη παράγραφο προθεσμίας παρέχεται με 
την προσκόμιση στο Τελωνείο και την προσάρτηση στο οι¬ 
κείο τελωνειακό παραστατικό εισαγωγής των κατωτέρω 
εγγράφων: 

α) Τιμολογίου πώλησης στο οποίο θα αναγράφονται, πέ¬ 
ραν των άλλων και ο ΑΦΜ/ΦΠΑ του αγοραστή, ο τόπος 
εγκατάστασης αυτού και ο τόπος παράδοσης των προϊό¬ 
ντων, το είδος, η ποσότητα και ο Κωδικός Σ.Ο. των απο- 
στελλομένων παράγωγων προϊόντων και η ένδειξη - επ’ 
αυτών «ΧΩΡΙΣ ΦΠΑ», σύμφωνα με τις ισχύουσες διατά¬ 
ξεις. 

Η περιγραφή των εμπ/των στο τιμολόγιο αυτό πρέπει να 
παρέχει τη δυνατότητα διενέργειας ελέγχου από την αρ¬ 
μόδια τελωνειακή αρχή περί του ποσοστού συμμετοχής 
των αρχικών προϊόντων στα αποστελλάμενα ενδιάμεσα ή 
παράγωγα προϊόντα. 

β) Φορτωτικής του μεταφορέα από την οποία να απο- 
δεικνύεται η αποστολή των προϊόντων στο άλλο κράτος 
μέλος. 

γ) Ανάλογα με τον τρόπο μεταφοράς, αντιγράφου του 
οικείου δελτίου ΤΙΡ ή του παραστατικού εσωτερικής κοι¬ 
νοτικής διαμετακόμισης (Τ2 ή Τ2Ι_ κλπ.) υπό την κάλυψη 
των οποίων διακινούνται τα προϊόντα, σύμφωνα με τις 
ισχύουσες κοινοτικές διατάξεις. 

Στις περιπτώσεις αυτές, το αρμόδιο τελωνείο που εκδί¬ 
δει και θεωρεί τα ανωτέρω έγγραφα, ενεργεί δειγματολη¬ 
πτικό έλεγχο των προϊόντων και λαμβάνει αντιπροσωπευ¬ 
τικά δείγματα των αποστελλομένων εμπ/των στο άλλο 
κράτος μέλος, τα οποία, εφόσον το τελωνείο αυτό δεν εί¬ 
ναι και το τελωνείο τελωνισμού των αρχικών προϊόντων, 
αποστέλλει στο αρμόδιο τελωνείο από το οποίο παραδό¬ 
θηκαν με το καθεστώς της τελειοποίησης τα αρχικά 
προϊόντα, προκειμένού τούτο να προβεί στον υπολογισμό 
του ποσοστού συμμετοχής των αρχικών προϊόντων στα εν¬ 
διάμεσα ή παράγωγα προϊόντα. 

δ) Υπεύθυνης δήλωσης του Ν. 1599/8Θ στην οποία θα 
βεβαιώνεται: 

- η πραγματοποίηση της συγκεκριμένης συναλλαγής και 
κατά συνέπεια η μη ακύρωση μερική ή ολική της αγοραπω¬ 
λησίας. 

- η επαλήθευση του ΑΦΜ/ΦΠΑ του αγοραστή, μέσω του 
συστήματος νΐΕ3. 

ε) Βεβαίωσης της μεσολαβούσας τράπεζας περί εισα¬ 
γωγής του αντιτίμου της αξίας των προϊόντων που αναγρά¬ 
φονται στο συγκεκριμένο τιμολόγιο πώλησης. 

στ) Αντιγράφου του ανακεφαλαιωτικού πίνακα ενδοκοι¬ 
νοτικών παραδόσεων της οικείας περιόδου και από τον 
οποίο να προκύπτει η εγγραφή της συγκεκριμένης πράξης 
παράδοσης των παράγωγων προϊόντων. 

Άρθρο 4 

Η κατά το άρθρο 1 της παρούσης ταυτόχρονη υπαγωγή 
των εισαγομένων εμπ/των και στο καθεστώς της ενεργη¬ 
τικής τελειοποίησης καθώς και η διαπίστωση του ποσο¬ 
στού συμμετοχής των εμπ/των στα αποστελλόμενα σ’ 
άλλο κράτος μέλος ενδιάμεσα ή παράγωγα προϊόντα θα γί¬ 
νεται κατ’ανάλογη εφαρμογή των διατάξεων περί ενεργη¬ 
τικής τελειοποίησης του κανονισμού (ΕΟΚ) 1999/85 και 
των εφαρμοστικών αυτού κανονισμών, όπως αυτοί κάθε 
φορά ισχύουν. 


Άρθρο 5. 

1. Αν τα ενδιάμεσα ή παράγωγα προϊόντα δεν αποστα¬ 
λούν σ’ άλλο κράτος μέλος εντός της υπό της παρ. 2 του 
άρθρου 3 της παρούσας οριζομένης προθεσμίας, ει- 
σπράττονται οι βεβαιωμένες απαιτήσεις από ΦΠΑ και λοι¬ 
πούς φόρους με τις προσαυξήσεις εκπρόθεσμης καταβο¬ 
λής τους σύμφωνα με τα οριζόμενα στο άρθρο 35 του 
Ν. 1676/86. 

2. Δεν εισπράττονται οι απαιτήσεις αυτές όταν τα ενδιά¬ 
μεσα ή παράγωγα προϊόντα αντί να αποσταλλούν σ’ άλλο 
κράτος-μέλος εξάγονται, με την τήρηση των απαιτουμέ- 
νων τελωνειακών και συναφών διατυπώσεων, διαδικασιών 
και εγκρίσεων, εκτός του τελωνειακού εδάφους της Κοι¬ 
νότητας εντός της οριζόμενης προθεσμίας από την παρ. 2 
του άρθρου 3 της παρούσης. 

Στην περίπτωση αυτή, στην μεν διασάφηση εξαγωγής 
προσαρτάται αντίγραφο της δ/σης εισαγωγής η δε πί¬ 
στωση της διασάφησης εισαγωγής των αρχικών προϊόντων 
γίνεται κατά τα ισχύοντα με το αντίτυπο 3 των διασαφή¬ 
σεων εξαγωγής με τις οποίες εξάγονται εκτός Κοινότητος 
τα παράγωγα προϊόντα. Τα αντίτυπα αυτά που θα προσκο¬ 
μίζονται στο τελωνείο, θα προσαρτώνται στις διασαφήσεις 
εισαγωγής, αφού προηγούμενα γίνει επ’ αυτών σχετική 
πράξη, προκειμένού να αποφευχθεί άλλη χρησιμοποίηση 
αυτών. 

Άρθρο 6 

Οι διατάξεις της απόφασης αυτής που καθορίζουν τη 
διαδικασία απαλλαγής (αναστολής)των εισαγομένων εμπ/ 
των από τρίτες χώρες σύμφωνα με τις διατάξεις του νόμου 
δεν προκαλούν δαπάνες και δεν έχουν επιπτώσεις στον 
κρατικό προϋπολογισμό, καθόσον τα προϊόντα αυτά τίθε¬ 
νται υπό τελωνειακό καθεστώς και ελέγχεται η μη ανά¬ 
λωση αυτών στο εσωτερικό της χώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαϊου 1993 

Ο ΥΦΥΠΟΥΡΓΟΣ 

Κ. ΠΑΤΡΑΚΟΣ 
-♦-- 

Αριθ. 1074046/5663/0014 (3) 

Προϋποθέσεις εξόφλησης πιστοποιουμένων λογαρια¬ 
σμών δημοσίων έργων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

. Έχοντας υπόψη: 

1. Τις παρακάτω διατάξεις του ν. 1642/86, όπως ισχύει: 
α) Της περίπτωσης β' της παραγράφου 4 του άρθρου 

29. 

β) Της παραγράφου 1 του άρθρου 31 
γ) Του τέταρτου εδαφίου της παραγράφου 2 του άρ¬ 
θρου 31 

δ) Των παραγράφων 1 και 2 του άρθρου 44 
.ε) Των άρθρων 50 και 54 
στ) Της παραγράφου 3 του άρθρου 58. 

2. Την αριθ. Υ. 1847/1078399/1182/ 0001/7.8.1992 
κοινή απόφαση του Πρωθυπουργού και του Υπουργού Οι¬ 
κονομικών (ΦΕΚ 525/Β ) «περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών». 

3. Την υποχρέωση εμπρόθεσμης καταβολής του φόρου 

που αναλογεί στην αξία των τιμολογουμένων με βάση τους 
πιστοποιούμενους λογαριασμούς δημοσίων έργων από 
τους υπόχρεους εργολήπτες αυτών. 

4. Ότι η απόφαση αυτή αφορά διαδικασία και δεν έχει 
επιπτώσεις στον προϋπολογισμό, αποφασίζουμε: 

Αρθρο 1 

1. Προϋπόθεση για την εξόφληση πιστοποιούμενων λο¬ 
γαριασμών δημοσίων έργων είναι η καταβολή του οφειλό- 
μενου φόρου προστιθέμενης αξίας επί της αξίας των οι¬ 
κείων τιμολογίων που εκδόθηκαν στις προηγούμενες φο¬ 
ρολογικές περιόδους του εκτελούμενου έργου. 

2. Ειδικά για την πρώτη εφαρμογή της απόφασης αυτής, 
προϋπόθεση για την εξόφληση πιστοποιούμενου λογαρια¬ 
σμού δημοσίων έργων μετά την έκδοση της παρούσας, εί¬ 
ναι η υποβολή των προσωρινών δηλώσεων των οικείων 
φορολογικών περιόδων και η καταβολή του οφειλόμενου 
φόρου προστιθέμενης αξίας επί της συνολικής αξίας όλων 
των προηγούμενων λογαριασμών. 

3. Η ύπαρξη της προϋπόθεσης που απαιτείται από τις 
προηγούμενες παραγράφους, για την εξόφληση πιστο¬ 
ποιούμενων λογαριασμών δημοσίων έργων, θα αποδει- 
κνύεται από σχετική βεβαίωση της αρμόδιας Δ.Ο.Υ., η 
οποία θα χορηγείται μετά από σχετικό προσωρινό έλεγχο. 

Η απόφαση αυτή που ισχύει από 1.8.93, να δημοσιευθεί 
στην Εφημερίδα της Κυβερνήσεως. 

Αθήνα, 31 Μαΐου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. Δ. 803/580 (4) 

Συγκρότηση Επιτροπής καταστροφής βιομηχανοποιημέ- 

νων καπνών, ένσημων φορολογικών ταινιών κλ.π. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Του άρθρου 55 τόυ Ν.2127/1993 (ΦΕΚ 48/Α/93). 

2. Των άρθρων 50 παραγρ. 1 και 51 παραγρ. 5 του ίδιου 
νόμου, σύμφωνα με τις οποίες η καταστροφή των βιομη- 
χανοποιημένων καπνών και των ένσημων φορολογικών 
ταινιών γίνεται ενώπιον Επιτροπής, η οποία συγκροτείται 
με απόφαση του Υπουργού Οικονομικών. 

3. Του άρθρου 19 του Ν. 1599/1985, σε συνδυασμό με 
τις διατάξεις του άρθρου 89 του Π.Δ.284/1988 (ΦΕΚ 128 
και 165/Α/88) «Οργανισμός του Υπουργείου Οικονομι¬ 
κών, που αφορούν τις γενικές αρχές λειτουργίας των συλ¬ 
λογικών οργάνων». 

4. Την αριθμ. 4510/20.5.1993 Απόφαση του Υπουργού 
Οικονομικών για μεταβίβαση αρμοδιοτήτων και της εξου¬ 
σίας να υπογράφει «Με εντολή Υπουργού» στο Γενικό 
Γραμματέα του Υπουργείου Οικονομικών (ΦΕΚ 365/Β/ 
21.5.1993), αποφασίζουμε: 

1. Η Επιτροπή καταστροφής βιομηχανοποιημένων κα¬ 
πνών και ένσημων φορολογικών ταινιών, που προβλέπεται 
από τις διατάξεις του άρθρου 50 παραγρ. 1 του Ν.2127/ 
1993 συγκροτείται ως εξής: 

I. Προκειμένου για επιχειρήσεις που υπάγονται στη χω¬ 
ρική αρμοδιότητα της Α' Τελωνειακής Περιφέρειας: 

Α. Για κάθε φορολογική αποθήκη παραγωγού 

α) Από ένα Επιθεωρητή Τελωνείων ως Πρόεδρο, οριζό¬ 
μενο μετά του αναπληρωτή του, από τη Δ/νση Επιθεώρη¬ 


σης Τελωνείων. 

β) Από ένα υπάλληλο της αρμόδιας Διεύθυνσης του 
Υπουργείου Οικονομικών, ως μέλος, οριζόμενο από την 
οικεία Δ/νση του Υπουργείου μετά του αναπληρωτή του. 

γ) Από δύο υπαλλήλους του οικείου Τελωνειακού Κλι¬ 
μακίου, ως μέλη, οριζόμενα μετά των νομίμων αναπληρω¬ 
τών τους από τον Προϊστάμενο του Τελωνείου. 

δ) Από ένα υπάλληλο του οικείου Τελωνειακού Κλιμα¬ 
κίου, ως Γραμματέα, οριζόμενο μετά του αναπληρωτή του 
από τον Προϊστάμενο του αρμόδιου Τελωνείου ελέγ¬ 
χου. 

Β. Λοιπές περιπτώσεις 

α) Από το Δ/ντή του Τελωνείου, στο οποίο υπάγεται ο 
έλεγχος και εποπτεία της επιχείρησης, ως πρόεδρο, ανα- 
πληρούμενο από το νόμιμο αναπληρωτή του. 

β) Από ένα υπάλληλο της αρμόδιας Διεύθυνσης του 
Υπουργείου Οικονομικών, ως μέλος, οριζόμενο από τον 
οικείο Διευθυντή του Υπουργείου, με τον αναπληρωτή 
του. 

γ) Από δύο υπαλλήλους του οικείου Τελωνείου, ως 
μέλη, οριζόμενα μετά των νομίμων αναπληρωτών τους 
από τον Προϊστάμενο του Τελωνείου. 

δ) Από ένα υπάλληλο του ίδιου Τελωνείου, ως Γραμμα¬ 
τέα, οριζόμενο μετά του αναπληρωτή του από τον Προϊ¬ 
στάμενο του αρμόδιου Τελωνείου ελέγχου. 

II. Προκειμένου για επιχειρήσεις που υπάγονται στη χω¬ 
ρική αρμοδιότητα των λοιπών Περιφερειών: 

α) Από τον αρμόδιο Επιθεωρητή Τελωνείου, ως Πρόε¬ 
δρο, αναπληρούμενο από το νόμιμο αναπληρωτή του. 

β) Από το Δ/ντή του τελωνείου στο οποίο υπάγεται ο 
έλεγχος και η εποπτεία της επιχείρησης, ως μέλος ανα¬ 
πληρούμενο από το νόμιμο αναπληρωτή του. 

γ) Από δύο υπαλλήλους του οικείου τελωνειακού κλιμα¬ 
κίου ή όπου δεν λειτουργεί Κλιμάκιο, από υπαλλήλους του 
Τελωνείου ελέγχου, ως μέλη, οριζόμενα μετά των νομίμων 
αναπληρωτών τους από τον Προϊστάμενο του Τελω¬ 
νείου. 

δ) Από ένα υπάλληλο του οικείου τελωνειακού κλιμα¬ 
κίου ή όπου δεν λειτουργεί Κλιμάκιο, από υπάλληλο του 
Τελωνείου ελέγχου, ως Γραμματέα, οριζόμενο μετά του 
αναπληρωτή του από τον Προϊστάμενο του αρμόδιου Τε¬ 
λωνείου ελέγχου. 

2. Στην αρμοδιότητα της Επιτροπής, σύμφωνα με τις 
κείμενες διατάξεις, ανήκει η καταστροφή των βιομηχανο- 
ποιημένων καπνών για τα οποία έχουν καταβληθεί οι ανα- 
λογούντες φόροι και έχουν υποστεί φθορά ή βλάβη που 
καθιστά αδύνατη την κατανάλωσή τους, των βιόμηχανο- 
ποιημένων καπνών που βρίσκονται στις φορολογικές απο¬ 
θήκες υπό καθεστώς αναστολής του φόρου και η επιχεί¬ 
ρηση στην οποία ανήκουν επιθυμεί την καταστροφή τους 
(άρθρο 47 περιπτ. β Ν.2127/93), των ένσημων φορολογι¬ 
κών ταινιών που παθαίνουν φθορά κατά την επικόλλησή 
τους στα πακέτα και λοιπές συσκευασίες των βιομηχανο- 
ποιημένων καπνών, η καταστροφή του τσιγαρόχαρτου των 
καπνοβιομηχανιών, καθώς και η αχρήστευση των μηχανη¬ 
μάτων βιομηχανοποίησης του καπνού, εφόσον,εξέρχονται 
από τα καπνεργοστάσια και δεν πρόκειται να χρησιμοποιη¬ 
θούν πλέον για το σκοπό αυτό. 

3. Η Επιτροπή προβαίνει στην επαλήθευση και καταμέ¬ 
τρηση των παραδιδομένων στο τελωνείο ή τελωνειακό 
κλιμάκιο, από τις επιχειρήσεις, ειδών προς καταστροφή. Η 
επαλήθευση και καταμέτρηση διενεργείται παρουσία 

αντιπροσώπου της επιχείρησης. 

4. Η καταστροφή των ανωτέρω ειδών γίνεται με τον 
πλέον πρόσφορο τρόπο (τεμαχισμός, φωτιά, κ.λ.π.), ώστε 
να είναι αδύνατη η περαιτέρω χρησιμοποίηση αυτών. Για 
τον τρόπο καταστροφής γίνεται μνεία στο σχετικό πρα¬ 
κτικό. 

5. Για τη διενέργεια καταστροφής συντάσσεται πρα¬ 
κτικό που υπογράφεται από τον Πρόεδρο, τα μέλη και τον 
Γραμματέα αυτής. 

Εφόσον καταστρέφονται βιομηχανοποιημένα καπνά το 
πρακτικό συντάσσεται σε τρία αντίτυπα από τα οποία το 
ένα παραμένει στην Επιτροπή, ένα παραμένει στο τελω¬ 
νείο ή Τελωνειακό Κλιμάκιο για τον συμψηφισμό ή την επι¬ 
στροφή των αναλογούντων φόρων και εισφορών και ένα 
παραδίδεται στην ενδιαφερόμενη επιχείρηση. 

Όταν πρόκειται για καταστροφή ένσημων φορολογικών 
ταινιών το πρακτικό συντάσσεται σε πέντε αντίτυπα από 
τα οποία ένα παραμένει στην Επιτροπή, ένα στο τελωνείο 
ή τελωνειακό κλιμάκιο, ένα παραδίδεται στην επιχείρηση, 
και δύο στον αρμόδιο διαχειριστή ταινιών, εκ των οποίων 
ένα παραμένει στη διαχείρισή του για την αντικατάσταση 
των ταινιών και ένα υποβάλλεται από αυτόν στην ΥΔΕΑΔ, 
προκειμένου να αποσταλούν οι ποσότητες των ταινιών 
που καταστράφηκαν και αντικαταστάθηκαν ως ανω¬ 
τέρω. " 

6. Η Επιτροπή συγκαλείται από τον Πρόεδρο αυτής, 
όταν συντρέχει ανάγκη καταστροφής τέτοιων προϊόντων 
και συνεδριάζει στα γραφεία του Τελωνείου ή τελωνεια¬ 
κού κλιμακίου κατά περίπτωση. 

7. Η θητεία του Προέδρου, των τακτικών και αναπληρω¬ 
ματικών μελών, καθώς και του Γ ραμματέα της Επιτροπής 
είναι διετής. 

8. Ο αριθμός των συνεδριάσεων της Επιτροπής δεν 
μπορεί να υπερβαίνει τις πέντε κατά μήνα και η διάρκεια 
της κάθε συνεδριάσεως τις πέντε ώρες. Η επιτροπή συνε¬ 
δριάζει πέραν του κανονικού ωραρίου εργασίας των υπαλ¬ 
λήλων που συμμετέχουν σ’αυτή. 

9. Τα έξοδα καταστροφής και η αποζημίωση των μελών 
της Επιτροπής βαρύνουν τις ενδιαφερόμενος επιχειρή¬ 
σεις (άρθρο 50 παραγρ. 1 Ν.2127/1993). Γ ια την αποζη¬ 
μίωση των μελών της Επιτροπής εφαρμόζονται οι διατά¬ 
ξεις του Ν. 1505/84, όπως τροποποιήθηκαν μεταγενέ¬ 
στερα. 

10. Για τη λειτουργία της Επιτροπής έχουν εφαρμογή οι 
γενικοί κανόνες λειτουργίας των Συλλογικών οργάνων 
(άρθρο 19 Ν. 1599/1985 και άρθρο 89 Π.Δ. 284/1988). 

11. Καταστροφές βιομηχανοποιημένων καπνών και έν¬ 
σημων φορολογικών ταινιών που έχουν πραγματοποιηθεί 
από 1.1.1993 μέχρι την ημερομηνία ισχύος της παρούσας, 
από Επιτροπές, οι οποίες συγκροτήθηκαν με αποφάσεις 
των οικείων Νομαρχών, είναι κανονικές. 

12. Από τις διατάξεις της παρούσας δεν προκαλείται 
δαπάνη στον Κρατικό Προϋπολογισμό. 

13. Η απόφαση αυτή που ισχύει από την κοινοποίησή 
της να δημοσιευθεί στην Εφημερίδα της Κυβερνήσεως. 

Αθήνα, 31 Μαΐου 1993 

Με εντολή Υπουργού 
Ο Γενικός Γραμματέας 
ΑΠΟΣΤΟΛΟΣ ΑΝΑΣΤΑΣΟΠΟΥΛΟΣ 


Αριθ. 202/1149 (5) 

Αύξηση εφάπαξ βοηθήματος του Ταμείου Ασφαλίσεως 
Ξενοδοχοϋπαλλήλων (ΤΑΞΥ). 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α. 165). 

2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ , 26 παρ. 1 και 27 παρ. 1 στοιχ. δ του 
Ν.1558/85 (Α. 137). 

3. Τις διατάξεις του άρθρου 27 του Ν.2081 /92 (Α.154). 

4. Το γεγονός ότι η δαπάνη που προκαλεί η απόφαση 
αυτή βαρύνει τον προϋπολογισμό του Ταμείου Ασφαλί¬ 
σεως Ξενοδοχοϋπαλλήλων για την οποία έχει εγγράφει πί¬ 
στωση ύψους δρχ. 80.000.000 με ΚΑΕ 0631. 

5. Την 1881/26-1-1993 απόφαση της Επιτροπής Τι¬ 
μών και Εισοδημάτων. 

6. Την από 18/5/1993 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

7. Την γνώμη του Ο.Σ. του Ταμείου Ασφαλίσεως Ξενο¬ 
δοχοϋπαλλήλων που διατυπώθηκε κατά την 
16/12-4-1993 συνεδρίαση του, αποφασίζουμε: 

Το τμήμα των αποδοχών βάσει του οποίου το χορηγού¬ 
μενο από το ΤΑΞΥ εφάπαξ βοήθημα καταβάλλεται ολό¬ 
κληρο, αναπροσαρμόζεται από δρχ. 105.000 σε δρχ. 
120.000. Κατά τα λοιπά ισχύει η Υ.Α. 202/405/1 -4-1992 
(Β. 246). 

Η απόφαση αυτή, η οποία ισχύει από την ημερομηνία 
δημοσίευσής της, να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 101/1141 (6) 

Αύξηση βοηθημάτων του Ταμείου Επικουρικής Ασφαλί¬ 
σεως Προσωπικού Οργανισμών Κοινωνικής Ασφαλί¬ 
σεως (ΤΕΑΠΟΚΑ). 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α. 165). 

2. Τις διατάξεις των παρ. 6 και 7 του άρθρου 38 του Ν. 
1902/90 (Α. 138). 

3. Τ ις διατάξεις των άρθρων 23 παρ. 1 στοιχ. στ’ 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α. 137). 

4. Τις διατάξεις του άρθρου 27 του Ν. 2081/92 (Α. 
154). 

5. Το γεγονός όι^ρπό τις διατάξεις αυτής της απόφασης 
προκαλείται δαπάνη σε βάρος του προϋπολογισμού του 
Ταμείου Επικουρικής Ασφαλίσεως Προσωπικού Οργανι¬ 
σμών Κοινωνικής Ασφαλίσεως (Τ.Ε.Α.Π.Ο.Κ.Α.) ύψους 
315.000.000 δρχ. περίπου για το τρέχον οικονομικό έτος, 
για την οποία έχει εγγράφει πίστωση στο ΚΑΕ 0629. 

6. Τ ις διατάξεις του άρθρου 7 του Ν. 1275/82 (Α. 100). 

7. Την 1881 /26.1.1993 απόφασή της Επιτροπής Τιμών 
και Εισοδημάτων. 

8. Την από 17.5.1993 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

9. Την γνώμη του Δ.Σ. του Ταμείου Επικουρικής Ασφα¬ 
λίσεως Προσωπικού Οργανισμών Κοινωνικής Ασφαλίσεως 
που διατυπώθηκε κατά την από 7.4.1993 συνεδρίασή του, 
αποφασίζουμε: 

1. Τα μηνιαία περιοδικά βοηθήματα του Ταμείου Επι¬ 
κουρικής Ασφαλίσεως Προσωπικού Οργανισμών Κοινωνι¬ 
κής Ασφαλίσεως (ΤΕΑΠΟΚΑ) αυξάνονται από 1.7.1993 
κατά ποσοστό 6%. 

2. Το ανώτατο όριο μηνιαίου περιοδικού βοηθήματος 
όπως αυτό έχει διαμορφωθεί με την Υ.Α. 101/879/ 
4.6.1992 (ΦΕΚ 400/τ.Β) καθορίζεται από 1.7.1993 σε 
72.670 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 
-*- 

Αριθ. 149/1124 (7) 

Αύξηση των συντάξεων του Ταμείου Αρωγής Υπαλλήλων 
Υπουργείου ΠΕ.ΧΩ.ΔΕ. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 
2084/92 (Α. 165). 


2. Τις διατάξεις των άρθρων 23 παρ. 1 στοιχ. στ, 24 παρ. 
1 και 2 στοιχ. γ, 26 παρ. 1 και 27 παρ. 1 στοιχ. δ του Ν. 
1558/85 (Α, 137). 

3. Τις διατάξεις του άρθρου 27 του Ν. 2081 /92 (Α' 154). 

4. Το γεγονός ότι από τις διατάξεις αυτής της απόφασης 
προκαλείται δαπάνη σέ βάρος του προϋπολογισμού του 
Ταμείου Αρωγής Υπαλλήλων Υπουργείου ΠΕ.ΧΩ.ΔΕ 
ύψους 55.000.000 δρχ. για το τρέχον οικονομικό έτος, για 
την οποία έχει εγγράφει πίστωση στο ΚΑΕ 0621. 

5. Τις διατάξεις του άρθρου 7 του ν. 1275/82 (Α. 100). 

6. Την αρ. 1881/26-1 -93 απόφαση της Επιτροπής Τι¬ 
μών και Εισοδημάτων. 

7. Την από 14-5-1993 οικονομική έκθεση της Δ/νσης 
Αναλογιστικών Μελετών της Γ.Γ.Κ.Α. 

8. Την γνώμη του Δ.Σ. του Ταμείου Αρωγής Υπαλλήλων 
Υπουργείου ΠΕ.ΧΩ.ΔΕ που διατυπώθηκε κατά την 17/ 
4-5-93 συνεδρίασή του, αποφασίζουμε: 

Οι συντάξεις του Ταμείου Αρωγής Υπαλλήλων Υπουρ¬ 
γείου Περιβάλλοντος, Χωροταξίας και Δημομσίων Έργων 
αυξάνονται από 1.1.93 κατά ποσοστό 4% και από 1 -7-93 
κατά ποσοστό 4,5% επί του ποσού αυτών, όπως έχει δια¬ 
μορφωθεί την 31-12-92 και όπως θα διαμορφωθεί την 
30-6-93 αντίστοιχα. 

Αθήνα, 25 ΜαΤου 1993 

Ο ΥΠΟΥΡΓΟΣ 

ΔΗΜ. ΣΙΟΥΦΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

ΚαποδιστρΙου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕΙ_ΕΧ 

22.3211 ΥΡΕΤ <3Η 

λειτουργούν καθημερινά από 8.00’ έως 13.00’ 

ΡΑΧ 

5234312 



ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 

* Τμήμα πληροφόρ ησης: Για τα δημοσιεύματα των ΦΕΚ Σολωμού 51 τηλ 52 25.713 - 52.49.54/ 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποοτολή ΦΕΚ στην επαρχία με καταβολή της αξίας του δια μέοου Δημοσίου Ταμείου Για πληροφορίες, τηλ.. 52.48.320 

I--------- 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 5 0 δρχ . 


Μπορείτε να γίνετε συνδρομητής για όποιο τεύχος θέλετε. Θα οας αποοτέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 


η) » » 
θ) » » 


Αναπτυξιακών Πράξεων » 
Ν.Π.Δ.Δ. » 

ΠΑΡΑΡΤΗΜΑ » 

Δελτ. Εμπ.& Βιομ. Ιδ. » 
Αν. Ειδικού Δικαστηρίου » 
Α.Ε. & Ε.Π.Ε. » 


ια) Για όλα τα Τεύχη εκτός ΤΑΕ-ΕΠΕ » 100.000 | 

Πληροφορίες: τηλ. 52.48.320 


IX. 

15.000 

Δρχ. 

750 

» 

30.000 

» 

1.500 

» 

10.000 

» 

500 

» 

30.000 

» 

1.500 

» 

20.000 

» 

1.000 

» 

10.000 

» 

500 

» 

5.000 

» 

250 

» 

10.000 

» 

500 

» 

3.000 

» 

150 

». 

200.000 

» 

10.000 

» 

100.000 

» 

5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






